
 REPUBLIKA HRVATSKA
KOPRIVNIČKO-KRIŽEVAČKA ŽUPANIJA
      OPĆINA KOPRIVNIČKI BREGI
               Općinski načelnik

KLASA: 112-01/17-01/01
URBROJ: 2137/08-17-3
Koprivnički Bregi, 15. rujna 2017. 

OPĆINSKI NAČELNIK OPĆINE KOPRIVNIČKI BREGI

Sukladno članku 19. stavku 2. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 91/11), općinski načelnik Općine Koprivnički Bregi raspisao je javni natječaj

	Za imenovanje:
1. Pročelnika/ice Jedinstvenog upravnog odjela Općine Koprivnički Bregi – 1 izvršitelj/ica, na neodređeno vrijeme, uz obvezni probni rad od tri mjeseca.

koji je objavljen u „Narodnim novinama“ broj 93 od 15. rujna 2017. godine te se sukladno navednom daju upute kandidatima kako slijedi:

UPUTE I OBAVIJESTI KANDIDATIMA

Opis poslova radnog mjesta – pročelnika/ice Jedinstvenog upravnog odjela Općine Koprivnički Bregi: 

· rukovodi radom Jedinstvenog upravnog odjela, organizira i koordinira obavljanje poslova,
· odgovara za zakonito i pravodobno izvršavanje poslova,    
· osigurava obavljanje stručnih poslova za potrebe općinskog načelnika, Općinskog vijeća i njegovih radnih tijela,
· priprema i sudjeluje u izradi pravnih akata iz djelokruga rada općinskog načelnika i Općinskog vijeća,
· predlaže, daje smjernice i sudjeluje u izradi akata iz nadležnosti Jedinstvenog upravnog odjela,
· obavlja pravne poslove te prati i nadzire primjenu zakonskih propisa i daje prijedloge za njihovu primjenu,
· obavlja poslove iz područja imovinsko-pravnih odnosa,
· sudjeluje i priprema ugovaranje izgradnje i održavanja komunalnih i drugih objekata kojih je investitor i vlasnik Općina,
· koordinira poslove pripreme podataka za izradu proračuna i izvješća o izvršavanju proračuna Općine,
· izrađuje rješenja, ugovore o djelu i druge akte iz radnog odnosa i djelokruga Jedinstvenog upravnog odjela,
· potpisuje akte Jedinstvenog upravnog odjela,
· daje upute djelatnicima za obavljanje poslova i brine o stručnom osposobljavanju i usavršavanju djelatnika Jedinstvenog upravnog odjela.
· obavlja i druge poslove koje mu povjeri općinski načelnik ili zamjenik načelnika.

Podaci o plaći:
Podaci o plaći radnog mjesta propisani su Odlukom o koeficijentima za obračun plaće službenika i namještenika Jedinstvenog upravnog odjela Općine Koprivnički Bregi („Službeni glasnik Koprivničko-križevačke županije“ broj 11/10), za poslove pročelnika Jedinstvenog upravnog odjela određen je koeficijent 2,20 i Odlukom o visini osnovice za obračun plaće službenika i namještenika u Jedinstvenom upravnom odjelu Općine Koprivnički Bregi („Službeni glasnik Koprivničko-križevačke županije“ broj 10/17), kojom je osnovica određena u iznosu 3.300,00 kuna bruto. Slijedom navedenog, plaću čini umnožak osnovice za obračun plaće i koeficijenta za obračun plaće, uvećan za 0,5% za svaku navršenu godinu radnog staža.

PRAVILA I POSTUPAK TESTIRANJA 

Prethodnoj provjeri znanja i sposobnosti kandidata mogu pristupiti samo kandidati koji ispunjavaju formalne uvjete iz natječaja. Prethodna provjera znanja i sposobnosti kandidata obavlja se putem pisanog testiranja i intervjua.

Smatra se da kandidat koji nije pristupio prethodnoj provjeri znanja i sposobnosti, povukao prijavu na natječaj.

Postupak testiranja i intervjua provesti će Povjerenstvo za provedbu Natječaja.

PRAVNI IZVORI ZA PRIPREMANJE KANDIDATA ZA TESTIRANJE

1. Provjera znanja bitnih za obavljanje poslova radnog mjesta 
PISMENA PROVJERA ZNANJA

Pitanja kojima se testira provjera znanja za obavljanje poslova radnog mjesta za koje je raspisan javni natječaj temelje se na slijedećim propisima:

OPĆI DIO:
1. Ustav Republike Hrvatske („Narodne novine“ broj 56/90, 135/97, 8/98, 113/00, 124/00, 28/01, 41/01, 55/01, 76/10, 85/10. - pročišćeni tekst, 5/14),
2. Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13. – pročišćeni tekst i 137/15),
3. Zakon o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11).

POSEBNI DIO:
1. Statut Općine Koprivnički Bregi („Službeni glasnik Koprivničko-križevačke županije“ broj 6/13), www.koprivnicki-bregi.hr,
2. Poslovnik Općinskog vijeća Općine Koprivnički Bregi („Službeni glasnik Koprivničko-križevačke županije“ broj 14/09), www.koprivnicki-bregi.hr,
3. Poslovnička Odluka o izmjenama i dopunama Poslovnika Općinskog vijeća Općine Koprivnički Bregi („Službeni glasnik Koprivničko-križevačke županije“ broj 6/13), www.koprivnicki-bregi.hr,
4. Zakon o lokalnim izborima („Narodne novine“ broj 144/12. i 121/16),
5. Zakon o javnoj nabavi („Narodne novine“ broj 120/16),
6. Zakona o komunalnom gospodarstvu (“Narodne novine” broj 36/95, 70/97, 128/99, 57/00, 129/00, 59/01, 26/03. - pročišćeni tekst, 82/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14),
7. Zakon o pravu na pristup informacijama („Narodne novine“ broj 25/13. i 85/15),

Po dolasku na provjeru znanja i sposobnosti, od kandidata će biti zatraženo predočavanje odgovarajuće identifikacijske isprave radi utvrđivanja identiteta.

Po utvrđivanju identiteta, kandidatima će biti podijeljena pitanja za provjeru znanja.
Navedena pismena provjera znanja traje 60 minuta (stručni dio).
Kandidati/kinje su se dužni pridržavati utvrđenog vremena i rasporeda postupka.
Za vrijeme provjere znanja i sposobnosti nije dopušteno:
· koristiti se bilo kakvom literaturom odnosno bilješkama;
· koristiti mobitel ili druga komunikacijska sredstva;
· napuštati prostoriju u kojoj se provjera odvija;
· razgovarati s ostalim kandidatima, niti na bilo koji drugi način remetiti koncentraciju kanidata.

Kandidati koj će se ponašati neprimjereno ili će prekršiti jedno od gore navedenih pravila biti će udaljeni s testiranja, a njihov rezultat i rad Povjerenstvo neće bodovati.
Za svaki dio provjere znanja i sposobnosti dodjeljuje se od 1 do 10 bodova.
Intervju se provodi samo s kandidatima koji su ostvarili najmanje 50% bodova iz provjere znanja na provedenom testiranju.
Povjerenstvo kroz razgovor s kandidatima utvrđuje interese, profesionalne ciljeve i motivaciju kandidata za rad u jedinici lokalne i područne (regionalne) samouprave. Rezultati intervjua boduju se na isti način kao i testiranje.
Kandidati koji su pristupili testiranju imaju pravo uvida u rezultate provednog postupka.
Nakon provedenog testiranja i intervjua Povjerenstvo utvrđuje rang listu kandidata prema ukupnom broju bodova ostvarenih na testiranju i intervjuu.
Povjerenstvo sastavlja Izvješće o provedenom postupku koje svi članovi Povjerenstva potpisuju.
Načelnik Općine Koprivnički Bregi donosi rješenje o imenovanju pročelnika/ice, koje će biti dostavljeno svim kandidatima prijavljenim na javni natječaj, a koji su ispunili formalne uvjete natječaja.
Izabrani kandidat mora dostaviti uvjerenje o zdravstevnoj sposobnosti prije donošenja rješenja o prijemu u službu.
Kandidat/kinja koji nije zadovoljan rješenjem o imenovanju izabranog kandidata ima pravo pokrenuti upravni spor u zakonskom roku. Tužba se podnosi upravnom sudu u Zagrebu.

